oliverkinch/danmarks-statistik huggingface dataset:
Hørsholm i top med anskaffelse af ny bil

25. juni 2021

Familierne i Hørsholm var de flittigste aftagere af nye biler i 2020. 8,0 pct. af familierne i kommunen parkerede en helt ny købt eller leaset bil i garagen. I Allerød, Rudersdal, Solrød, Egedal, Fredensborg og Dragør kom der nye biler i mindst 6 pct. af familierne. Omvendt fik familierne i Langeland, Læsø, København, Samsø og Ærø Kommuner relativt færrest nye biler, idet færre end 3 pct. af familierne i disse områder anskaffede sig ny bil i 2020. Landsgennemsnittet var 3,9 pct.

Familiernes bilkøb  2020

25. juni 2021 - Nr. 243

Hent som PDF

Næste udgivelse: 26. juni 2023

Alle udgivelser i serien: Familiernes bilkøb

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie har købt ny bil, hvis den har købt en personbil eller en varebil til privat godstransport, som ikke har haft en tidligere bruger. Privatleasing af nye personbiler er medregnet. Læs mere om familiebegrebet.

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Detailhandlen fortsat på højt niveau i maj

25. juni 2021

Detailsalget steg 0,9 pct. i maj efter flere måneder med store udsving. Tallene er korrigeret for prisudvikling, sæsonudsving og effekten af handelsdage. Set over perioden marts-maj 2021 ligger omsætning i detailbranchen 13,7 pct. højere end de foregående tre måneder. Udviklingen skal ses i lyset af, at perioderne december 2020 - februar 2021 var omfattet af nedlukninger på grund af restriktioner mod COVID-19. Den positive udvikling i detailhandelen understøttes af forbrugerforventningerne, som viste at familierne fortsat vurderer deres økonomi som bedre end sidste år, se Nyt fra Danmarks Statistik 2021:238.

Detailomsætningsindeks  maj 2021

25. juni 2021 - Nr. 242

Hent som PDF

Næste udgivelse: 27. juli 2021

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
COVID-19 fremrykker investeringer i digitalisering

25. juni 2021

To ud af fem virksomheder med mindst 100 ansatte har fremrykket investeringer i digitalisering som følge af COVID-19-krisen. Andelen af virksomheder, der angiver, at de har fremrykket deres investeringer i digitalisering, ligger mellem 36 og 45 pct. på tværs af branchegrupperingerne. Der er således ikke større forskelle i væksten i investeringerne mellem brancher med en høj eller lav grad af digitalisering. Investering i digitalisering er i undersøgelsen 'It-anvendelse i virksomheder' defineret som investeringer i fx ekstra serverplads, udstyr til remote adgang og videomøder, it-løsninger til websalg, kunstig intelligens og robotteknologi.

It-anvendelse i virksomheder (tema)  2021 digitalisering

25. juni 2021 - Nr. 244

Hent som PDF

Næste udgivelse: 13. september 2021

Alle udgivelser i serien: It-anvendelse i virksomheder (tema)

Kontakt

Anne Sofie Hummelmose, tlf. 21 15 35 55

Anne Vibeke Jacobsen, tlf. 20 14 84 28

Kilder og metode

It i virksomheder er en årlig opgørelse af danske virksomheders brug af it. Statistikken opgør udbredelse og anvendelse af it, herunder brug af it-teknologier og elektronisk handel. Stikprøven består af ca.4.000 virksomheder og dækker virksomheder i de private, ikke finansielle byerhverv med mindst ti fuldtidsansatte.

Vis hele teksten »
« Minimer teksten
Statistik­dokumentation

Små virksomheders aktiviteter

It-anvendelse i virksomheder

Del sidens indhold
Rekordmange danskere holdt pinse i feriehus

23. juni 2021

I maj var der i alt 921.500 danske overnatninger i udlejede feriehuse, hvilket er det højeste antal danske overnatninger i maj måned nogensinde. Dette skyldes, at COVID-19 restriktioner satte begrænsninger på rejser til udlandet, hvilket fik danskene til at holde ferie hjemme i Danmark. Den store stigning i danske overnatninger kunne ikke opveje, at der var meget få udenlandske overnatninger i pinsen. Samlet nåede maj op på i alt 1,1 mio. overnatninger, hvilket er noget under, hvad der er normalt for en maj måned, der indeholder pinsen. Den hidtil bedste maj måned var i 2018, hvor der var 1,8 mio. overnatninger i alt. Antallet af bookinger for resten af året er på nuværende tidspunkt højere end det var på samme tidspunkt sidste år. Det ses der nærmere på i næste afsnit.

Feriehusudlejning  maj 2021

23. juni 2021 - Nr. 240

Hent som PDF

Næste udgivelse: 19. juli 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Vi betaler fortsat mindre i grønne afgifter

23. juni 2021

Statens indtægter fra grønne afgifter faldt med 3 pct. fra 76 mia. kr. i 2019 til 74 mia. kr. i 2020. Energiafgifter udgjorde 39 mia. kr., hvilket er det laveste niveau siden 2006. Det kan henføres til den løbende udfasning af PSO-afgiften, og en faldende indtægt på afgift af benzin og afgift på visse olieprodukter i 2020, som skyldes lavere forbrug af benzin og diesel til transport pga. COVID-19. Der kan findes mere information om bl.a. energiforbrug i Nyt fra Danmarks Statistik 221:223, Energiregnskab for Danmark 2020.

Offentlig miljøbeskyttelse, grønne afgifter og miljøstøtte  2020

23. juni 2021 - Nr. 241

Hent som PDF

Næste udgivelse: 17. december 2021

Alle udgivelser i serien: Offentlig miljøbeskyttelse, grønne afgifter og miljøstøtte

Kontakt

Jonas Foged Svendsen, tlf. 21 34 73 19

Kilder og metode

Statistikken benytter samme udgifts- og indtægtsbegreber, som anvendes for den offentlige sektor i nationalregnskabet. Tallene er opgjort i løbende priser. I statistikdokumentationen er der en mere omfattende beskrivelse af kilder og metoder. Beregningerne er baseret på de enkelte identificerede udgifts- og indtægtsposter og klassificeret efter nationalregnskabsprincipper i henhold til ESA 2010 via oplysningerne i statsregnskabet samt kommunale og regionale regnskaber. 

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte
Højere inflation i Danmark og EU

22. juni 2021

Inflationen i Danmark steg i maj 2021 til 1,9 pct. fra 1,5 pct. i april 2021. I samme periode steg inflationen i de 27 EU-lande (uden Storbritannien) til 2,3 pct. fra 2,0 pct., og i euroområdet til 2,0 pct. fra 1,6 pct. Det er den højeste inflation i EU siden okt0ber 2018, hvor inflationen ligeledes var 2,3 pct. I både Danmark og EU-27 (uden Storbritannien) er det særligt prisændringer på benzin og diesel, der holder årsstigningen oppe i maj. I 22 EU-lande er drift af transportmidler, hvilket bl.a. inkluderer benzin og diesel, den produktgruppe, som bidrager mest til inflationen i maj. Kerneinflationen (inflation eksklusive energi og ikke-forarbejdede fødevarer) i Danmark er steget til 1,3 pct. i maj fra 0,8 pct. måneden før. I samme periode i EU-27 (uden Storbritannien) steg kerneinflationen til 1,3 pct. fra 1,2 pct., og i euroområdet steg den til 0,9 pct. fra 0,8 pct. Inflationen beregnes som udviklingen i det EU-harmoniserede forbrugerprisindeks (HICP) over det seneste år, mens kerneinflationen er en hyppigt anvendt indikator for inflationsudviklingen på længere sigt.

EU-harmoniseret forbrugerprisindeks  maj 2021

22. juni 2021 - Nr. 239

Hent som PDF

Næste udgivelse: 22. juli 2021

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Forbrugertilliden fortsat positiv

22. juni 2021

Forbrugertilliden for juni måned ligger på 2,3 og niveauet er dermed uændret i forhold til maj måned, hvor den lå på 2,8. Forbrugertilliden er højere end gennemsnittet for de seneste seks måneder, som er minus 1,7. Det uændrede niveau for forbrugertilliden tilskrives mindre fald i forbrugernes vurderinger af familiens nuværende økonomiske situation, og deres forventninger til familiens økonomiske situation om et år, samt et markant fald i købelysten. Samtidig er der en betydelig stigning i forbrugernes vurdering af Danmarks nuværende økonomiske situation og en mindre stigning i forbrugernes forventninger til Danmarks økonomiske situation om et år. Disse udviklinger modsvarer hinanden, således at den samlede forbrugertillid er uændret. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  juni 2021

22. juni 2021 - Nr. 238

Hent som PDF

Næste udgivelse: 22. juli 2021

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Arbejdsomkostninger stiger mest i USA

21. juni 2021

I årets første kvartal steg de gennemsnitlige arbejdsomkostninger pr. time i den private sektor i USA mest med 2,8 pct. på årsbasis. Derefter fulgte Danmark med en stigning i samme periode på 2,6 pct. I de 27 EU-lande uden Storbritannien steg arbejdsomkostningerne pr. time med 1,4 pct. i forhold til første kvartal 2020. I de 19 lande, der deltager i Eurosamarbejdet, steg arbejdsomkostningerne i første kvartal lidt mindre end i EU samlet set med 1,3 pct. Det skal bemærkes, at opgørelserne i høj grad er påvirket af de nedlukninger af arbejdspladser, der skyldes en anden og for visse landes vedkommende også tredje bølge af udbrud af COVID-19 og de afledte effekter af de forskellige statslige hjælpepakker, med henblik på afdæmpning af den deraf følgende økonomiske krise. Opgørelserne er derfor fortsat forbundet med større usikkerhed end sædvanligt. Se også afsnittet om Særlige forhold ved denne offentliggørelse.

Arbejdsomkostninger i EU og USA  1. kvt. 2021

21. juni 2021 - Nr. 237

Hent som PDF

Næste udgivelse: 20. september 2021

Alle udgivelser i serien: Arbejdsomkostninger i EU og USA

Kontakt

Uwe Pedersen, tlf. 23 72 65 69

Kilder og metode

Årsstigningerne viser ændringerne i de samlede arbejdsomkostninger pr. time i den private sektor i forhold til det tilsvarende kvartal året før. EU-totalen er sammenvejet med BNP-vægte. Tallene for landene i EU er baseret på EU-harmoniserede opgørelser og kan derfor ikke direkte sammenlignes med de nationale lønindeks.
På trods af, at tallene er baseret på EU-harmoniserede opgørelser, er landenes årsstigninger ikke fuldt sammenlignelige, da der er visse forskelle i opgørelsesmetode mellem de enkelte lande.

Vis hele teksten »
« Minimer teksten
Statistik­dokumentation

Internationale arbejdsomkostningsindeks (Afsluttet)
Stigende offentlig beskæftigelse i første kvartal

21. juni 2021

Beskæftigelsen i offentlig forvaltning og service steg med 5.500 fra fjerde kvartal 2020 til første kvartal 2021, når der er taget højde for sæsonmønstre og omregnet til fuld tid. Det svarer til en stigning på 0,7 pct. Denne stigning kommer efter en stor stigning på mere end 13.000 i den offentlige fuldtidsbeskæftigelse fra tredje til fjerde kvartal 2020. Mens stigningen i fjerde kvartal 2020 i høj grad skyldtes, at den nye ferielov har givet nyansatte funktionærer ret til løn under ferie, er stigningen i første kvartal 2021 en mere regulær stigning i antallet af fuldtidsbeskæftigede, især i regionerne.

Beskæftigelse i offentlig forvaltning og service (kvt.)  1. kvt. 2021

21. juni 2021 - Nr. 236

Hent som PDF

Næste udgivelse: 21. september 2021

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
16.000 flere lønmodtagere i april

21. juni 2021

For tredje måned i træk er antallet af lønmodtagere steget. I april var stigningen på 16.000 personer, når der er taget højde for sæsonkorrektion. Det svarer til en stigning på 0,6 pct. sammenlignet med marts. Stigningen på samlet 24.000 personer i februar, marts og april kommer efter et fald på i alt 17.000 personer i december 2020 og januar 2021. I april var der, sæsonkorrigeret, 2.787.000 personer med lønmodtagerjob. Det er 14.000 lavere end antallet af lønmodtagere umiddelbart inden den første COVID-19-nedlukning i foråret 2020.

Beskæftigelse for lønmodtagere (md)  april 2021

21. juni 2021 - Nr. 235

Hent som PDF

Næste udgivelse: 21. juli 2021

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Salget af cigaretter faldt - salget af tobak steg

18. juni 2021

I 2020 er salget af cigaretter faldet 18 pct. i forhold til 2019. Faldet skal ses i lyset af afgiftsstigningen, der blev indfaset fra 1. april 2020. Salget af cigaretter i 2020 var på 4.575 mio. styk - det svarer til 979 styk pr. indbygger over 18 år, hvor antallet var 1.196 styk i 2019. Det er det laveste antal solgte cigaretter siden 1958, hvor der blev solgt 4.349 mio. styk. Salget toppede i 2006 med 8.241 mio. styk. Salget af cigaretter er faldet over de seneste ti år med en tredjedel.

Salg af alkohol og tobak  2020

18. juni 2021 - Nr. 233

Hent som PDF

Næste udgivelse: 17. juni 2022

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold
Historisk lavt antal dræbte og tilskadekomne

18. juni 2021

Med 2.914 dræbte og tilskadekomne, registreret af politiet i 2020, lå antallet på det laveste niveau i 2020 siden statistikkens etablering i begyndelsen af 30'erne. Det gælder for både antal dræbte samt for hhv. alvorligt og lettere tilskadekomne. Det historisk lave antal dræbte og tilskadekomne skal ses i sammenhæng med at trafikken i perioder gennem 2020 har været stærkt reduceret pga. CORONA-restriktionerne. Mange uheld med akut personskade registreres kun på sygehusenes akutmodtagelser uden at politiet har været tilkaldt ulykkesstedet og optaget rapport. I 2018 blev 6.489 personer, der henvendte sig på sygehusenes akutmodtagelser efter et trafikuheld, registreret med en diagnose, der kunne klassificeres som alvorligt tilskadekommen. Langt flere nemlig 24.486 blev klassificeret med en diagnose som kunne klassificeres som lettere tilskadekommen. Modtagelse på sygehusene sker nu i akutafdelingerne tidligere kaldet skadestuerne.

Færdselsuheld  2020

18. juni 2021 - Nr. 234

Hent som PDF

Næste udgivelse: 1. juli 2022

Alle udgivelser i serien: Færdselsuheld

Kontakt

Jørn Korsbø Petersen, tlf. 20 11 68 64

Connie Østberg, tlf. 23 60 19 14

Kilder og metode

Læs mere i statistikdokumentationen om færdselsuheld og på emnesiden Færdselsuheld. Statistikken omfatter dels de færdselsuheld, der er kommet til politiets kendskab, og dels de færdselsuheld, der alene er blevet registreret af sygehusenes akutmodtagelse (se tallene i Statistikbanken på www.statistikbanken.dk/moerke). Her inddrager Danmarks Statistik oplysninger om skadestuebesøg og hospitalsindlæggelser forårsaget af færdselsuheld.

Vis hele teksten »
« Minimer teksten
Statistik­dokumentation

Færdselsuheld

Del sidens indhold
Lidt færre modtagere af offentlig forsørgelse

18. juni 2021

Fra fjerde kvartal 2020 til første kvartal 2021 faldt antallet af offentligt forsørgede under folkepensionsalderen, eksklusive SU-modtagere, med 3.500 til 758.600. Fra fjerde kvartal 2019 til andet kvartal 2020 var der, i høj grad på grund af COVID-19, en kraftig stigning i det samlede antal offentligt forsørgede under folkepensions-alderen, eksklusive SU-modtagere, på 64.300 til 770.000. Siden andet kvartal 2020 er dette antal faldet med i alt 11.400. Tallene i artiklen er omregnet til fuldtidsmodtagere og korrigeret for sæsonudsving.

Offentligt forsørgede under folkepensionsalderen (kvt.)  1. kvt. 2021

18. juni 2021 - Nr. 232

Hent som PDF

Næste udgivelse: 17. september 2021

Alle udgivelser i serien: Offentligt forsørgede under folkepensionsalderen (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Offentligt forsørgede under folkepensionsalderen

Del sidens indhold
Stigende indvinding af råstoffer på land

17. juni 2021

I 2020 blev der indvundet 33,2 mio. m3 råstoffer i de danske grusgrave, stenbrud, kalkbrud og tørvemoser. Det er en stigning på 12 pct. sammenlignet med året før.

Råstofindvinding på land  2020

17. juni 2021 - Nr. 231

Hent som PDF

Næste udgivelse: 20. juni 2022

Alle udgivelser i serien: Råstofindvinding på land

Kontakt

Morten Skovrider Kollerup, tlf. 24 52 61 68

Heidi Sørensen, tlf. 24 79 86 81

Kilder og metode

Statistikken er eksklusive tal for indvindingen af salt, olie og gas

Vis hele teksten »
« Minimer teksten
Statistik­dokumentation

Råstofindvinding i Danmark

Del sidens indhold
Firmakørsel trækker transportarbejdet op

17. juni 2021

Det samlede transportarbejde (gods gange distance) med danske lastbiler steg 2 pct. i første kvartal 2021 sammenlignet med sidste kvartal i 2020 og endte på 3,9 mia. tonkm, når der korrigeres for sæsonudsving. Den nationale transport steg 5 pct., mens den internationale transport faldt 13 pct. Det er firmaernes kørsel med egne varer, der trækker det nationale transportarbejde op med en stigning på 41 pct. Firmakørsel udgjorde i første kvartal 15 pct. af det nationale transportarbejde.

Godstransport med danske lastbiler  1. kvt. 2021

17. juni 2021 - Nr. 230

Hent som PDF

Næste udgivelse: 16. september 2021

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Stadigt færre 25-årige dømmes efter straffeloven

16. juni 2021

Blandt mænd, der blev født i 1984, var der knap 19 pct., der havde fået en eller flere domme for overtrædelse af straffeloven ved alderen 25 år. For de efterfølgende fødselsårgange er andelen, der er blevet dømt inden de fylder 26 år, generelt blevet mindre og mindre, og for mænd født i 1994 var andelen nede på lidt mindre end 12 pct. Også blandt kvinder lader andelen til at være faldende jo yngre fødselsårgang.

Fødselsårgangenes kriminalitet  2020

16. juni 2021 - Nr. 229

Hent som PDF

Næste udgivelse: 14. juni 2022

Alle udgivelser i serien: Fødselsårgangenes kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Fødselsårgangenes kriminalitet

Del sidens indhold
Beskæftigelsen faldt i første kvartal

16. juni 2021

Beskæftigelsen faldt fra fjerde kvartal 2020 til første kvartal 2021. Faldet var på 0,8 procentpoint, hvormed beskæftigelsesfrekvensen for de 15-64-årige i første kvartal var på 73,8 pct., når der er taget højde for sæsonmønstre. Det viser opgørelsen fra den interviewbaserede arbejdskraftundersøgelse. Den faldende beskæftigelse i første kvartal skal ses i lyset af COVID-19 og vinterens nedlukning. Faldet harmonerer med de tilsvarende registerbaserede opgørelser, se Nyt fra Danmarks Statistik 2021:225.

Arbejdskraftundersøgelsen (kvt.)  1. kvt. 2021

16. juni 2021 - Nr. 228

Hent som PDF

Næste udgivelse: 9. september 2021

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Firmaernes salg faldt men fortsat på et højt niveau

15. juni 2021

Firmaernes samlede salg ekskl. energi faldt 3,5 pct. fra marts til april, og det indenlandske salg ekskl. energi faldt 4,1 pct. Faldet i det samlede salg ekskl. energi kommer efter en stor stigning i marts. Salget er korrigeret for normale sæsonudsving og effekten af handelsdage. I 2020 og 2021 har restriktionerne grundet COVID-19 medført store udsving i firmaernes salg, hvilket har påvirket det normale sæsonmønster. Udviklingen i de sæsonkorrigerede tal for Firmaernes samlede salg ekskl. energi skal derfor tolkes med en vis varsomhed.

Firmaernes køb og salg  april 2021

15. juni 2021 - Nr. 226

Hent som PDF

Næste udgivelse: 14. juli 2021

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Producent- og importpriser for varer stiger stadig

15. juni 2021

Det samlede producentprisindeks for varer er i maj 2021 steget med 9,9 pct. i forhold til samme måned sidste år. Stigningen i producentprisindekset er 2,4 procentpoint større end sidste måned, hvor indekset steg med 7,5 pct. I denne måned ses stigninger for alle hovedgrupper; energiforsyning, råstofindvinding og industri på hhv. 111,0, 82,8 og 2,4 pct., som er listet efter deres bidrag til stigningen i det samlede producentprisindeks. De udgør hhv. 6,7, 4,3 og 88,3 pct. af det samlede producentprisindeks. Importprisindeks for varer er i samme periode steget med 6,0 pct. Stigningen i importprisindekset er 1,6 procentpoint større end sidste måned, hvor indekset steg med 4,4 pct. Udviklingen i importprisindekset er hovedsageligt drevet af stigninger i industri og råstofindvinding på hhv. 4,0 pct. og 78,6 pct. Industri udgør ca. 97 pct. af importprisindekset og er derfor udslagsgivende for udviklingen i det samlede importprisindeks for varer, hvor råstofindvinding kun udgør 3,1 pct.

Producent- og importprisindeks for varer  maj 2021

15. juni 2021 - Nr. 227

Hent som PDF

Næste udgivelse: 15. juli 2021

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Flere kvinder end mænd synger

14. juni 2021

Flere kvinder end mænd sang dagligt med 51 pct. af kvinderne mod 40 pct. af mændene. Unge kvinder var den befolkningsgruppe, som sang oftest. Tre ud af fire kvinder fra 16-24 år sang dagligt, mens det samme gjaldt for 57 pct. af de unge mænd i den samme aldersgruppe. På landsplan sang 45 pct. af befolkningen dagligt, 21 pct. sang ugentligt og 17 pct. sang sjældnere. 16 pct. af borgerne over 15 år angav, at de aldrig synger. Resultaterne er indsamlet som en del af Kulturvaneundersøgelsen, hvor respondenterne i første kvartal 2021 er spurgt til, hvorvidt de synger, i hvilke sammenhænge, og hvordan COVID-19 har påvirket adfærden.

Kulturvaner (tillæg)  1. kvt. 2021 udøvelse af sang

14. juni 2021 - Nr. 224

Hent som PDF

Næste udgivelse: 11. december 2024

Alle udgivelser i serien: Kulturvaner (tillæg)

Kontakt

Anders Yde Bentsen, tlf. 40 33 68 81

Kilder og metode

Oplysningerne kommer fra Kulturvaneundersøgelsen, som gennemføres hvert kvartal. Det nuværende spørgeskema har været anvendt siden 1. kvartal 2024, men undersøgelsen har været gennemført siden 1964. Der spørges hvert kvartal ca. 15.000 personer blandt et repræsentativt udsnit af befolkningen i alderen over 16 år.

Vis hele teksten »
« Minimer teksten
Statistik­dokumentation

Kulturvaneundersøgelsen

Del sidens indhold
COVID-19 sænker energiforbruget i 2020

14. juni 2021

Der blev brugt 1.144 Petajoule (PJ) energi i 2020, hvilket er 2,8 pct. mindre i 2020 end i 2019. Husholdningernes energiforbrug faldt 4,7 pct., mens virksomhedernes samlede energiforbrug faldt 2,1 pct. Virksomhedernes energiforbrug uden international transport faldt 7,1 pct. Det er især forbruget af benzin, diesel og jetpetroleum, der er faldet, hvilket skyldes mindre bilkørsel og flyrejser, som må tilskrives COVID-19. Det samlede fald i bruttoenergiforbruget fra 2019 til 2020 udgjorde 32,5 PJ. Forbruget af jetpetroleum alene faldt med 30,4 PJ, når brændstof til dansk opererede fly i udlandet regnes med.

Energiregnskab for Danmark  2020

14. juni 2021 - Nr. 223

Hent som PDF

Næste udgivelse: 14. juni 2022

Alle udgivelser i serien: Energiregnskab for Danmark

Kontakt

Thomas Eisler, tlf. 20 56 92 83

Michael Zörner, tlf. 24 41 73 66

Kilder og metode

Det foreløbige energiregnskab er baseret på Energistyrelsens foreløbige energistatistik samt tal fra varestatistikken, udenrigshandel med varer og betalingsbalancen. Fordelingen på brancher er baseret på Energiregnskab for Danmark året før, hvor energiforbruget relevante steder er fremskrevet med indikatorer. Fx er energiforbruget relateret til opvarmning graddagekorrigeret. 

Vis hele teksten »
« Minimer teksten
Statistik­dokumentation

Energiregnskab for Danmark

Del sidens indhold
Færrest modtagere af kontanthjælpsydelser i 13 år

11. juni 2021

Fra maj 2020 til marts 2021 faldt antallet af modtagere af kontanthjælpsydelser med 13.900 til et niveau på 111.500. Det er det laveste niveau siden juni 2008. De uafbrudte, månedlige fald siden maj 2020 efterfølger en periode på tre måneder fra marts til maj 2020, hvor der var et stigende antal modtagere af kontanthjælpsydelser, som følge af COVID-19. De tal, som omtales i artiklen, er korrigeret for normale sæsonudsving.

Kontanthjælpsydelser (kvt.)  1. kvt. 2021

11. juni 2021 - Nr. 222

Hent som PDF

Næste udgivelse: 10. september 2021

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
COVID-19 medførte færre forebyggende hjemmebesøg

11. juni 2021

I 2020 blev der gennemført 93.100 forebyggende hjemmebesøg, hvilket er et fald på 16 pct. i forhold til 2019, hvor der blev gennemført 111.300 besøg. Et forebyggende hjemmebesøg er et besøg, kommunen foretager til borgere, der er 65 år eller derover, for bl.a. at sikre trivsel og for at oplyse om tilbud i kommunen. Faldet i forebyggende hjemmebesøg kan sandsynligvis tilskrives COVID-19-pandemien og nedlukningen af Danmark fra marts 2020. Nedlukningen medførte, at kommunerne grundet bl.a. restriktionerne ikke gennemførte de sædvanlige forebyggende hjemmebesøg, ligesom nogle af de ældre borgere ikke ønskede besøg af fremmede i deres hjem. Det afspejler sig i tallene ved, at der i månederne efter nedlukningen ses et stort fald i de forebyggende hjemmebesøg. Tydeligst var det i april 2020, hvor der kun blev leveret ca. 30 pct. af de forebyggende hjemmebesøg, der blev leveret i februar 2020. Fra juni og året ud blev der leveret stort set det samme antal besøg som før nedlukningen.

Service til ældre  2020

11. juni 2021 - Nr. 221

Hent som PDF

Næste udgivelse: 10. juni 2022

Alle udgivelser i serien: Service til ældre

Kontakt

Marie Borring Klitgaard, tlf. 21 55 83 71

Kilder og metode

I opgørelserne indgår der tal fra alle 98 kommuner, hvor kommunerne har godkendt deres indberetning om visiteret hjemmehjælp. Alle befolkningstal i artiklen er for ultimo det pågældende år. 

Vis hele teksten »
« Minimer teksten
Statistik­dokumentation

Sociale ydelser til ældre
Lidt færre job i nye højvækstvirksomheder i 2019

10. juni 2021

Der var 225 nye højvækstvirksomheder i perioden 2016-2019, og de skabte, hvad der svarer til 3.702 nye fuldtidsstillinger, når der omregnes til hele årsværk. Det var det næsthøjeste antal skabt i de seneste ti vækstperioder - kun overgået af den foregående vækstperiode 2015-2018. Den største beskæftigelsesvækst i perioden 2016-2019 skete inden for branchegruppen erhvervsservice (983 nye fuldtidsansatte), efterfulgt af handel og transport mv. og information og kommunikation. Beskæftigelsesvæksten i de tre branchegrupper udgjorde tilsammen 75 pct. af den totale beskæftigelsesvækst i nye højvækstvirksomheder.

Nye højvækstvirksomheder i Danmark  2019

10. juni 2021 - Nr. 220

Hent som PDF

Næste udgivelse: 25. maj 2022

Alle udgivelser i serien: Nye højvækstvirksomheder i Danmark

Kontakt

Kalle Emil Holst Hansen, tlf. 21 58 48 87

Asbjørn Hviid Mikkelsen, tlf. 29 42 68 36

Kilder og metode

Højvækstvirksomheder er virksomheder, der har haft en gennemsnitlig årlig vækst på mindst 20 pct. over en treårig periode, og som har haft fem eller flere ansatte i starten af vækstperioden. Opgørelsen af nye højvækstvirksomheder i tre-årsperioden tager udgangspunkt i populationen af alle virksomheder, der var reelt nye i de to år inden tre-årsperioden og havde fem eller flere ansatte i det første år i treårsperioden.
Indikatoren for vækst er antal ansatte, omregnet til fuldtidsansatte. Antal fuldtidsansatte er anvendt som et udtryk for den samlede arbejdsmængde, der er præsteret af virksomhedens ansatte det pågældende år. 
Definitionen af nye højvækstvirksomheder i Danmark følger i udgangspunktet OECDs og Eurostats fælles definition, se "Eurostat OECD Manual on Business Demography Statistics, 2007 edition", som definerer nye højvækstvirksomheder som alle nye virksomheder, der er op til fem år gamle, der har 10 eller flere ansatte i starten af vækstperioden, og som har en samlet vækst på mindst 72,8 pct. (svarende til et årligt gennemsnit på 20 pct.) over en treårig periode.
Den danske statistik afviger på det punkt, at cut-off grænsen på ti eller flere ansatte i starten af vækstperioden er ændret til fem eller flere ansatte, da det er vurderet, at en så høj størrelsesmæssig grænse ikke er anvendelig i en dansk økonomisk sammenhæng. Grænsen på minimum fem ansatte er sat for at undgå, at små virksomheder med høj procentvis vækst, men med lille absolut vækst, bliver kategoriseret som vækstiværksættere.
Definitionen af højvækstvirksomheder er i den europæiske statistikorganisation, Eurostat, blevet ændret fra minimum 20 pct. vækst over en treårig periode til 10 pct. vækst over en treårig periode.
Statistikken er afgrænset til det private byerhverv.

Vis hele teksten »
« Minimer teksten
Statistik­dokumentation

Højvækstvirksomheder i Danmark
Højeste forbrugerprisstigning siden 2012

10. juni 2021

I maj 2021 steg det samlede forbrugerprisindeks med 1,7 pct. i forhold til samme måned året før. Det er den højeste årsstigning i forbrugerprisindekset siden december 2012, hvor årsstigningen var 2,1 pct. Forbrugerprisindekset for maj er fortsat påvirket af COVID-19, da bortfaldet af prisobservationer er lidt større end normalt. Stigningen i det samlede forbrugerprisindeks er især påvirket af prisstigninger på varer. I maj 2021 var årsstigningen på varer 2,4 pct., hvilket i høj grad skyldes prisstigninger på tobak samt benzin og diesel. Maj måneds årsstigning på tjenester lå på 1,3 pct., hvilket i høj grad skyldes prisstigninger på husleje. Forbrugerprisindekset eksklusive energi og ikke-forarbejdede fødevarer (kerneinflationen) havde en årsstigning på 1,3 pct. i maj, hvilket er en stigning i forhold til måneden før, hvor årsstigningen var 0,9 pct.

Forbruger- og nettoprisindeks  maj 2021

10. juni 2021 - Nr. 218

Hent som PDF

Næste udgivelse: 12. juli 2021

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Fremgang i bilsalget i maj

10. juni 2021

Der blev solgt 18.300 nye personbiler i maj opgjort i sæsonkorrigerede tal, og det er 7,8 pct. flere end i april. Tilgangen til husholdningerne lå 4,1 pct. højere i maj end i april, mens tilgangen til erhvervene lå 13,0 pct. højere. Det samlede salg i perioden marts-maj var 25,4 pct. højere end i december 2020 - februar 2021. For husholdningernes vedkommende var stigningen på 29,7 pct., mens erhvervene steg 19,8 pct. Vurderingen af de aktuelle udviklingsforløb i de sæsonkorrigerede tal skal foretages med megen forsigtighed, fordi COVID-19-restriktioner og afgiftsændringer i det seneste år har medført store ekstraordinære udsving i bilsalget. Elbiler og plugin hybrider fylder fortsat ikke meget blandt familiernes personbiler. Kun 0,7 pct. af familierne med bil er rene elbilister. Nedenfor ses der nærmere på, om elbiler og plugin hybrider er familiernes eneste bil eller hvilke konstellationer, de indgår i, hvis familien har flere biler.

Nyregistrerede motorkøretøjer  maj 2021

10. juni 2021 - Nr. 219

Hent som PDF

Næste udgivelse: 9. juli 2021

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Camping på samme niveau som før COVID-19

9. juni 2021

I april 2021 var der 772.000 overnatninger på de danske campingpladser, hvilket er på niveau med de seneste ti år, hvis man ser bort fra 2020. I forhold til april 2019 faldt campingovernatningerne med 12 pct., mens de i forhold til 2020 steg med 60 pct. De danske campingovernatninger steg med 284.000 i april 2021 eller 59 pct. sammenlignet med april 2020. I Region Syddanmark, hvor der er flest campingpladser steg overnatningerne med 75 pct., mens overnatningerne i de andre regioner steg mellem 33 og 63 pct. Den gode april skal ses i lyset af påskens placering samt restriktioner mod COVID-19, som gør ferie i Danmark mere attraktiv. Tendensen fra 2020, hvor overnatningssteder med udendørsfaciliteter klarede sig bedre gennem krisen, ser dermed ud til at fortsætte i 2021.

Overnatninger på hoteller, feriecentre, campingpladser og vandrerhjem mv.  april 2021

9. juni 2021 - Nr. 216

Hent som PDF

Næste udgivelse: 8. juli 2021

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Højeste andel af ledige stillinger nogensinde

9. juni 2021

I første kvartal 2021 var andelen af ledige stillinger på 2,2 pct. i den private sektor, når der korrigeres for sæsonudsving. Det er en stigning på 0,2 procentpoint i forhold til kvartalet før, og er den højeste andel af ledige stillinger siden statistikkens start i 2010. Antallet af ledige stillinger udgjorde i første kvartal 39.300. Det er 3.200 flere ledige stillinger end i fjerde kvartal 2020.

Ledige stillinger  1. kvt. 2021

9. juni 2021 - Nr. 217

Hent som PDF

Næste udgivelse: 9. september 2021

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Første fald i eksporten siden oktober

9. juni 2021

I april faldt eksporten af varer og tjenester samlet med 3,1 pct. Den samlede import steg 0,2 pct. For eksporten bidrog både varer og tjenester til faldet i eksporten. For importen var der et fald i varehandlen, men stigning på tjenester. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  april 2021

9. juni 2021 - Nr. 215

Hent som PDF

Næste udgivelse: 9. juli 2021

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Materialer trækker byggeomkostningerne op

8. juni 2021

Med en stigning på 1,2 pct. var omkostningerne ved at bygge en bolig højere i første kvartal 2021 sammenlignet med kvartalet før. Stigningen i de samlede byggeomkostninger er særligt drevet af en større stigning i omkostningerne til materialer på 1,4 pct., mens arbejdsomkostningerne steg mindre, med 0,6 pct. Det samlede byggeomkostningsindeks er baseret på omkostningerne ved opførelsen af både enfamiliehuse og etagebyggeri, og fordelt på de to typer af byggeri ses den samme udvikling i omkostningerne som for det samlede indeks i første kvartal. Inden for begge typer byggeri er omkostningerne til materialer steget kraftigst - med 1,4 pct. for enfamiliehuse og 1,7 pct. for etagebyggeri - mens arbejdsomkostningerne er steget med 0,5 pct. for enfamiliehuse og 0,8 pct. for etagebyggeri.

Byggeomkostningsindeks for boliger  1. kvt. 2021

8. juni 2021 - Nr. 214

Hent som PDF

Næste udgivelse: 8. september 2021

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Faldende industriproduktion i april

8. juni 2021

Industriens samlede produktionsindeks faldt 3,6 pct. i april. Produktionen svinger en del på månedsbasis, og set over perioden februar-april, så steg produktionen 1,2 pct. i forhold til de foregående tre måender. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  april 2021

8. juni 2021 - Nr. 213

Hent som PDF

Næste udgivelse: 7. juli 2021

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Faldet i konkurser fortsætter i maj

7. juni 2021

Der var 152 erklærede/kundgjorte konkurser i maj blandt aktive virksomheder, når der korrigeres for normale sæsonudsving. Det er 5,2 pct. færre end i april. Konkurserne medførte 733 tabte job (omregnet til fuld tid) i faktiske tal, hvilket er 21 pct. flere end i april. Antallet af konkurser i aktive virksomheder i perioden marts-maj 2021 var 19,3 pct. lavere end i december 2020 - februar 2021, mens jobtabet var 21,8 pct. lavere. Det totale antal konkurser i maj var på 508 opgjort i faktiske tal. En femtedel kan henføres til tvangsopløsninger i januar. 30 pct. af konkurserne i maj var i aktive virksomheder. De københavnske konkurser er blevet dyrere mht. tabt omsætning og tabte job under COVID-19 end tidligere. Se mere om udviklingen i de forskellige landsdele senere i artiklen.

Konkurser  maj 2021

7. juni 2021 - Nr. 212

Hent som PDF

Næste udgivelse: 6. juli 2021

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Rekordmange danskere holdt påske i feriehus

4. juni 2021

Ændret 04. juni 2021 kl. 09:30

Der er desværre fejl i første tabel for udenlandske overnatninger i alt januar-april. Rettede tal er markeret med rødt.

Vis hele teksten »
« Minimer teksten

I april var der i alt 790.100 danske overnatninger i udlejede feriehuse, hvilket er det højeste antal danske overnatninger i april måned nogensinde. Dette skyldes, at COVID-19-restriktioner satte begrænsninger på rejser til udlandet, hvilket fik danskene til at holde ferie hjemme i Danmark. Den store stigning i danske overnatninger kunne ikke opveje, at der stort set ingen udenlandske overnatninger var i påsken. Det samlede tal på 821.100 overnatninger i april var ca. halvdelen af, hvad der er normalt for en april måned, der indeholder påsken. Den hidtil bedste april måned var i 2019, hvor der var 1,8 mio. overnatninger.

Feriehusudlejning  april 2021

4. juni 2021 - Nr. 210

Hent som PDF

Næste udgivelse: 23. juni 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning